Φρέντρικ Γιένσεν

Ο **Χανς Φρέντρικ Γιένσεν** (φινλανδικά:**Hans Fredrik Jensen,** γεννημένος στις 9 Σεπτεμβρίου 1999 στο Πόρβοο), είναι φινλανδός, σουηδικής καταγωγής , επαγγελματίας ποδοσφαιριστής ο οποίος αγωνίζεται ως επιθετικός μέσος για στον Άρη Θεσσαλονίκης στην ελληνική Super League καθώς και στην Εθνική Φινλανδίας.

## Καριέρα
Ο Γιένσεν ξεκίνησε να παίζει ποδόσφαιρο στις ακαδημίες της **FC Futura** στη γενέτειρά του, το Πόρβοο, και συνέχισε στις ακαδημίες της Χόνκα (2008) και της  ΧΓΚ Ελσίνκι (2012-13), προτού ξενιτευθεί για να γίνει μέλος της ακαδημίας νέων (**Jong FC Twente**) της ολλανδικής Τβέντε. Πιο συγκεκριμένα, την 1η Ιανουαρίου 2014, μετακόμισε στην Ολλανδία για να ενταχθεί στην ακαδημία νέων της Τβέντε,  ακολουθώντας τον αδελφό του Ρίτσαρντ Γιένσεν, ο οποίος είχε ήδη μετακομίσει εκεί από το 2012. 

Μετά από 22 εμφανίσεις σε επίσημους αγώνες για την ομάδα Κ19 και έξι εμφανίσεις για την αναπληρωματική ομάδα του συλλόγου, προήχθη στην πρώτη ομάδα, κατά τη σεζόν 2016/17. Στις 6 Αυγούστου 2016, πραγματοποίησε το επαγγελματικό του ντεμπούτο σε μια ήττα με 2-1, για την πρώτη αγωνιστική της Έρεντιβιζι, εναντίον της ΣΜΦ Εξέλσιορ.  

Τη σεζόν 2016/17, πραγματοποίησε 25 εμφανίσεις και σκόραρε τέσσερα γκολ στο πρωτάθλημα, στο οποίο η Τβέντε τερμάτισε έβδομη, τέσσερις εμφανίσεις με την αναπληρωματική ομάδα στο **Tweede Divisie**. Τη σεζόν 2017/18, ο Γιένσεν σκόραρε πέντε γκολ σε 30 αγώνες αλλά η ομάδα του τερμάτισε στην τελευταία θέση και υποβιβάστηκε στο τέλος της σεζόν. Συνολικά, ο Γιένσεν αγωνίστηκε σε 55 αγώνες πρωταθλήματος σε δύο σεζόν, σκοράροντας εννέα γκολ. 

Τον Ιούνιο του 2018, και μετά τον υποβιβασμό της Τβέντε, ο Γιένσεν εντάχθηκε στη γερμανική Άουγκσμπουργκ με πενταετές συμβόλαιο   και με το ύψος της μεταγραφής να φτάνει τα 3.000.000 ευρώ. 

Στις 27 Οκτωβρίου 2018 (9η αγωνιστική), έκανε το ντεμπούτο του στη νίκη με 2-1 εκτός έδρας εναντίον του Αννοβέρου, μπαίνοντας ως αλλαγή στη θέση του Κου Τζα-Τσέολ στο 68ο λεπτό.  Λόγω ρήξης συνδέσμου στον αστράγαλο, ο Γιένσεν αγωνίστηκε μόνο σε έξι αγώνες της Μπουντεσλίγκα και σε τρεις αγώνες του Κυπέλλου Γερμανίας. 

Σκόραρε το πρώτο του γκολ στην Μπουντεσλίγκα στις 13 Δεκεμβρίου 2019, την 15η αγωνιστική της επόμενης σεζόν, σε μια νίκη με 4-2 εκτός έδρας εναντίον της Χόφενχαϊμ, πετυχαίνοντας το γκολ που έκανε το 3-1 στο 56ο λεπτό. Ο Γιένσεν δεν έπαιξε συχνά ούτε τη σεζόν 2019/20. 

Τη σεζόν 2020/21, αγωνίστηκε συνολικά σε 13 αγώνες, αλλά αντιμετώπισε προβλήματα στον αστράγαλο και τον μηρό.

Στις 20 Ιανουαρίου 2023, ο Γιένσεν ανανέωσε το συμβόλαιό του με την Άουγκσμπουργκ, υπογράφοντας νέο συμβόλαιο μέχρι τα τέλη Ιουνίου 2025.

Μετά από ένα μακρύ σερί μικροτραυματισμών και άλλων απουσιών, ο Γένσεν επέστρεψε στην αρχική ενδεκάδα στον αγώνα της Μπουντεσλίγκα στις 22 Οκτωβρίου 2023 και έδωσε τρεις ασίστ για την Άουγκσμπουργκ σε μια εκτός έδρας νίκη με 5–2 επί της Χάιντενχαϊμ.

Στις 11 Ιουλίου 2025, ο Γιένσεν υπέγραψε συμβόλαιο συνεργασίας τριών ετών με τον Άρη Θεσσαλονίκης.

Στις 7 Δεκεμβρίου 2025, σημείωσε το πρώτο του τέρμα με τους "κίτρινους" σκοράροντας στον εκτός έδρας αγώνα για τη 13η αγωνιστική του πρωταθλήματος εναντίον του ΠΑΟΚ. 

Στις 11 Ιανουαρίου 2026, σημείωσε το δεύτερό του τέρμα με τους "κίτρινους" σκοράροντας στον εντός έδρας αγώνα για τη 16η αγωνιστική του πρωταθλήματος εναντίον της ΑΕΚ.

## Εθνικές ομάδες
Ο Γιένσεν έχει εκπροσωπήσει τις εθνικές ομάδες Κ17. Κ18 Κ19 και Κ21 της Φινλανδίας. 

Στις 28 Μαρτίου 2017, ο Γιένσεν πραγματοποίησε το ντεμπούτο του για την εθνική ομάδα της Φινλανδίας σε έναν φιλικό αγώνα (με τελικό σκορ 1-1) στο Στάδιο Τίβολι του Ίνσμπρουκ εναντίον της εθνικής ομάδας της Αυστρίας, πετυχαίνοντας και το πρώτο του διεθνές τέρμα.

Αργότερα, συμμετείχε στα προκριματικά του Παγκοσμίου Κυπέλλου του 2018 και στα προκριματικά του Euro 2020, όπου η Φινλανδία εξασφάλισε θέση στη τελική φάση του θεσμού.

Επιλέχθηκε επίσης για την ομάδα της Φινλανδίας για το Ευρωπαϊκό Πρωτάθλημα του 2021.Στους τελικούς, μπήκε ως αλλαγή στα τελευταία στάδια του δεύτερου και τρίτου αγώνα των ομίλων. Μετά από μια πρώτη νίκη εναντίον της Δανίας, η οποία επισκιάστηκε από την κατάρρευση του Δανού επιθετικού Κρίστιαν Έρικσεν, οι Φινλανδοί έχασαν από τη Ρωσία και το Βέλγιο και αποκλείστηκαν ως η δεύτερη χειρότερη τρίτη ομάδα στον όμιλό τους.

## Προσωπική ζωή
Ο μεγαλύτερος αδελφός του Φρέντρικ Γιένσεν, ο Ρίτσαρντ, αγωνίζεται στον Πανιώνιο.

## Παραπομπές

## Εξωτερικές πηγές

* Προφίλ στη Φινλανδική Ποδοσφαιρική Ομοσπονδία 
* Προφίλ στο national-football-teams.com
* Προφίλ στο bdfutbol.com
* Προφίλ στο Soccerway.com
* Προφίλ στο transfermarkt.com

Κατηγορία:Μέσοι ποδοσφαιριστές
Κατηγορία:Φινλανδοί ποδοσφαιριστές
Κατηγορία:Ποδοσφαιριστές Εθνικής Φινλανδίας 
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές ΦΚ Άουγκσμπουργκ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Τβέιντε Ντιβίζι
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές ΦΚ Χόνκα
Κατηγορία:Ποδοσφαιριστές ΧΓΚ Ελσίνκι
Κατηγορία:Ποδοσφαιριστές Ρεγκιονάλλιγκα
Κατηγορία:Ξένοι ποδοσφαιριστές στη Γερμανία
Κατηγορία:Φινλανδοί ποδοσφαιριστές στο εξωτερικό